Ирина Гарди Ковачевич

Ирина Гарди КовачевичГарди — призвиско в дѣвоцтвѣНАР (*17. септембра 1944, Руски Керестур) — новинарька, писателька, литературна критичка и перекладателька.Руске Слово: Ирина Гарди КовачевичПетро Медвідь (22. 4. 2016) 

 Биография 
Закончила в Кулѣ середню економичну школу, але у тому фаху робила лем курто: любов ку литературѣ привела еѣ до новинарской роботы в новинку Руске Слово. Едночасно штудовала югославянску литературу на филозофской факултѣ в Новом Садѣ.Петро Медвідь (21. 3. 2023) Дипломовала в року 1974. Попри новинарствѣ зачала и свою литературну творчость. До литературы вступила як поетка, и так головно через поезию еѣ спознала ширша публика. Перву зберьку выдала в року 1969 под назвов На дланї заренко. 

У новинцѣ  Руске Слово робила не лем за новинарьку, але и ушорьовала литературный додаток “Литературне  слово”, была тыж главна и одвѣчателна редакторка молодежного  часопису MAK. На главну и одвѣчателну редакторку новинох Руске слово была менована в року 1983. У маю 1987 перешла робити до каждоденной новинкы Дневник, де была редакторков рубрикы о културѣ, а по пензионованю вольнов репортерков. Еден мандат была членков Главного комитету Союзу новинарьох Югославии, а два мандаты предсѣдательков Общества новинарьох Войводины (1985-1987). До пензии одышла в року 1999. Жие у Новом Садѣ.

 Творба 
Авторка книжок 
 На дланї заренко, Нови Сад (1969); 
 Тисяч радосци, Нови Сад (1976);
 Безмена ява, Нови Сад (1980);
 Бависка, Нови Сад (1984);
 Куцик мудросци, Нови Сад (1987);
 Єднозложносц, Нови Сад (2004);
 Дванац сказки, Нови Сад (2007);
 Сказки, Нови Сад (2009) (по сербски),
 Нєбо над Керестуром, Нови Сад (2012);
 Галов, Нови Сад (2015).
Поезия еѣ перекладана по сербскы, словацкы, македонскы, румынскы, италианскы, мадярскы и албанскы.
Награды
Межи найзначнѣйшыма наградами, котры достала, суть 
 “Искри култури” од Културно-просвѣтной сполочности Войводины,
 “Златне пирко” од Общества новинарьох Войводины,
 Межинародна награда за руску литературу “Александер Духнович”.

В року 2023 достала награду Общества писательох Войводины за цѣложивотну творбу. 

 Жерела и одказы 
 НАР: Ирина ГАРДИ-КОВАЧЕВИЧ 
 Петро Медвідь (22. 4. 2016). Іріна Гарді-Кoвачевіч оцінена літературнов премійов 
 Петро Медвідь (21. 3. 2023). Нагорода за ціложывотне діло про Іріну Гарді-Ковачевіч 
 Руске Слово: Ирина Гарди Ковачевич 

 Референции 

Катеґорія:Русиньскы новинаре
Катеґорія:Русиньскы писателї